PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 1.07.2002

Nr. 319

R A P O R T

asupra proiectului de Lege pentru aprobarea Ordonanţei de urgenţă a Guvernului nr.36/2002 privind 
reglementarea dreptului de proprietate al Federaţiei Comunităţilor Evreieşti 
din România asupra lăcaşurilor de cult, cimitirelor şi altor 
bunuri destinate activităţilor Cultului Mozaic.


În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de  Lege pentru aprobarea Ordonanţei de urgenţă a Guvernului nr.36/2002 privind reglementarea  dreptului de proprietate al Federaţiei Comunităţilor Evreieşti din România asupra lăcaşurilor de cult, cimitirelor şi altor bunuri destinate activităţilor Cultului Mozaic, trimis cu adresa nr.319 din 20 iunie 2002, înregistrat sub nr. 31/639 din 20 iunie 2002.


Acest proiect de lege a fost dezbătut şi adoptat de Senat, în şedinţa din 13 iunie 2002.



Cu avizul nr.408 din 25 martie 2002, Consiliul Legislativ a avizat favorabil proiectul  Ordonanţei de urgenţă care este supusă aprobării prin prezentul proiect de lege.



Obiectul Ordonanţei de urgenţă, supusă aprobării prin prezentul proiect de lege, îl constituie reglementarea dreptului de proprietate al Federaţiei Comunităţilor Evreieşti din România asupra lăcaşurilor de cult, cimitirelor şi altor bunuri destinate activităţii Cultului Mozaic.



În raport de obiectul şi conţinutul său, proiectul de lege face parte din categoria legilor organice.



Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege menţionat mai sus în şedinţa din  1 iulie 2002. La lucrările comisiei au participat, în calitate de invitaţi, domnul Răzvan Teodorescu, ministrul Culturii şi Cultelor şi doamna Maria Mariţescu, director din partea Ministerului Justiţiei.



La examinarea prevederilor asupra cărora s-au formulat amendamente, au  luat cuvântul pentru a-şi exprima punctele de vedere reprezentantul Grupului parlamentar al Minorităţilor Naţionale, domnul deputat Dorel Dorian, ceilalţi membri ai comisiei, domnul  ministru Răzvan Teodorescu şi reprezentantul Ministerului Justiţiei.



Din numărul total de 23 de membri ai Comisiei, la şedinţă au participat  19 deputaţi.



După dezbatere, s-a hotărât, cu unanimitate de voturi, ca proiectul de Lege pentru aprobarea Ordonanţei de urgenţă a Guvernului nr.36/2002 privind reglementarea dreptului de proprietate al Federaţiei Comunităţilor Evreieşti din România asupra lăcaşurilor de cult, cimitirelor şi altor bunuri destinate activităţilor Cultului Mozaic, să fie supus spre dezbatere şi adoptare plenului Camerei Deputaţilor cu amendamentele admise, astfel cum rezultă din anexa, care face parte integrantă din prezentul raport.

Anexă

Amendamente admise:

Nr. crt.
Text iniţial
Text propus de Comisie 

(autorul amendamentului)
Motivare

0.
1.
2.
3.

1. 1.
2. La articolul 2, literele a), b), c) şi f) vor avea următorul cuprins:

1. “a) lăcaşul de cult – templu, sinagogă, casa de rugăciuni sau orice altă construcţie destinată oficierilor religioase ale cultului mozaic, inclusiv terenul de  incintă al acestor construcţii”.
2. La articolul 2, literele a), b), c) şi f) vor avea următorul cuprins:

     “a) lăcaşul de cult – templu, sinagoga, casa de rugăciuni sau orice altă construcţie destinată oficierilor religioase ale Cultului Mozaic, inclusiv terenul de  incintă aferent  acestor construcţii”.

     Autorii amendamentului: domnul deputat Dorel Dorian şi domnul deputat Acsinte Gaspar.
     Trebuie precizat expres că şi terenurile fac parte din lăcaşurile de cult, în special în  cazul Cultului Mozaic, unde o construcţie religioasă (lăcaş) are ca parte componentă mai multe  terenuri din incintă.

2.
     “b) cimitirul confesional – spaţiul destinat înhumării între hotarele primite la înfiinţarea lui sau legal modificate ulterior, chiar dacă  monumentele funerare iniţiale nu mai sunt la locul lor şi indiferent de vechimea lui sau de faptul de  a fi sau nu deschis unor înhumări”.
     “b) cimitirul confesional – spaţiu destinat înhumării potrivit delimitărilor legale existente, chiar dacă  monumentele funerare iniţiale nu mai sunt la locul lor şi indiferent de vechimea lui sau de faptul de  a fi sau nu deschis unor înhumări”.

      Autorii amendamentului: domnii deputaţii: Dorel Dorian, Acsinte Gaspar şi Ştefan Cazimir
     Cimitirele Cultului Mozaic există în România de sute de ani, fiind imposibil de determinat perimetrul lor iniţial. În timp aceste perimetre şi-au mărit suprafaţa.

3.
     “c)  ritualul – ceremonialul religios, desfăşurat conform normelor şi regulilor proprii fiecărei religii ori confesiuni religioase, în momentele importante din viaţa unei comunităţi religioase”.
     “c)  ritualul – ceremonialul religios, desfăşurat conform normelor şi regulilor proprii  comunităţii evreieşti, respectiv Cultului Mozaic”.
      Autorul amendamentului: domnul deputat Dorel Dorian.


     Corelare cu prevederile altor alineate care fac referire la Cultul Mozaic. Ordonanţa se referă numai la Cultul Mozaic, deci definiţiile  trebuie să fie cât mai la obiect.

4.
     “f) obiectele de cult – orice obiect  sacru utilizat în practicarea ritualului în ceremoniile religioase”.
     “f) obiect de cult – orice obiect destinat practicării ritualului religios”.

     Autorul amendamentului: domnul deputat Dorel Dorian.


     Pentru corelarea textului  cu celelalte alineate ale art.2 care foloseşte singularul.

5.
     2. Articolul 5 va avea următorul cuprins:

3. “Art. 5. – Bunurile prevăzute la art.2 sunt bunuri comunitar religioase cu caracter sacru; acestea pot fi vândute, concesionate sau închiriate, conform dispoziţiilor legale, numai cu avizul reprezentanţilor legali sau autorizaţi ai cultului mozaic şi în condiţiile respectării normelor şi regulilor proprii acestei religii, sub sancţiunea nulităţii absolute”.
4. La art. 5 se introduce un text nou, care devine alineatul (2), iar textul  din proiectul de Lege adoptat de Senat devine alin.(1).
Art.5 – (1) – text nemodificat.

(2) “Fac excepţie cimitirele care nu pot fi vândute sau  strămutate – chiar dacă nu mai sunt deschise unor noi înhumări – în afară de terenurile unde nu au fost niciodată înhumări, în toate cazurile, cu respectarea tradiţiilor specifice Cultului Mozaic. Stabilirea terenurilor fără morminte supuse înstrăinării va fi făcută de o comisie alcătuită din experţi  rabinici”.

Autorul amendamentului: domnul deputat Dorel Dorian.


     Pentru respectarea prevederilor de tehnică legislativă privind  numerotarea textelor. 

     Tradiţia religioasă evreiască impune un regim special cimitirelor, acestea având un caracter sacru, deci neputând fi  înstrăinate.

5. 6.
6. La articolul 6, alineatul (1) va avea următorul cuprins:

“Art.6. – (1) Bunurile prevăzute la art.2 pot fi grevate de servituţi de utilitate publică, instituie potrivit legii, cu avizul reprezentanţilor legali sau autorizaţi ai cultului mozaic”.
3. La articolul 6, alineatul (1) va avea următorul cuprins:

“Art.6- (1) Bunurile prevăzute la art.2 pot fi grevate de servituţi de utilitate publică, instituite potrivit legii, cu avizul consultativ al reprezentanţilor legali sau autorizaţi ai Cultului Mozaic”.

 Autorii amendamentului: domnii deputaţi:  Dorel Dorian şi Ion Neagu.


     Este necesară precizarea pentru a se cunoaşte cine sunt reprezentanţii care au aceste drepturi pentru a se preveni eventualele  incorectitudini în aplicarea legii.

7. 7.
8. La articolul 9, alineatul (1) va avea următorul cuprins:

4. “Art.9 – (1)  Ridicarea, restaurarea şi repararea lăcaşurilor de cult,  a băilor şi a abatoarelor rituale, precum şi  a altor imobile destinate activităţii cultului  mozaic se realizează numai cu avizul reprezentanţilor legali sau autorizaţi ai acestui cult şi cu respectarea tradiţiilor şi regulilor proprii acestei religii şi a dispoziţiilor legale”.
5. La articolul 9, alineatul (1) va avea următorul cuprins:

“Art.9 – (1)  Construirea, amenajarea, restaurarea şi repararea lăcaşurilor de cult,   băilor şi a abatoarelor rituale, precum şi  a altor imobile destinate activităţii Cultului  Mozaic se realizează numai cu avizul reprezentanţilor legali sau autorizaţi ai acestui cult şi cu respectarea tradiţiilor şi regulilor proprii acestei religii şi a dispoziţiilor legale”.

Autorul amendamentului: domnul deputat Dorel  Dorian.

     Termenul de  construire este o formulare mai adecvată limbajului legislativ.

     Trebuie precizate şi amenajările lăcaşurilor de cult, astfel putând apărea situaţii prin care se pot eluda prevederile legale.

6. 7.
7. Articolul 12 va avea următorul cuprins:

“Art.12 - (1)  Constituie contravenţie următoarele fapte:

. . . . . . . . . . . . . . . . . . . . . . . . . . . . . . . .

c) ridicarea, restaurarea, repararea şi  împrejmuirea lăcaşurilor de cult şi a celorlalte imobile destinate activităţilor cultului mozaic, fără avizul reprezentanţilor legali sau autorizaţii ai acestui cult religios;
     5. Articolul 12 va avea următorul cuprins:

“Art.12 - (1)  Constituie contravenţie următoarele fapte:

. . . . . . . . . . . . . . . . . . . . . . . . . . . . . . . .

      c) construirea, restaurarea, repararea şi  împrejmuirea lăcaşurilor de cult şi a celorlalte imobile destinate activităţilor Cultului Mozaic, fără avizul reprezentanţilor legali sau autorizaţii ai acestui cult religios;

     Autorul amendamentului: domnul deputat Dorel  Dorian.

     Aceeaşi motivare ca la punctul 6 din raport.

8. 8.
9. Articolul 14 va avea următorul cuprins:

     “Art.14. – Dispoziţiile Legii nr.180/2002 pentru aprobarea Ordonanţei Guvernului nr.2/2001 privind regimul juridic al contravenţiilor se aplică în mod corespunzător şi contravenţiilor prevăzute în prezenta Ordonanţă de urgenţă”.
6.Articolul 14 va avea următorul cuprins:

     “Art.14. – Dispoziţiile Ordonanţei Guvernului nr.2/2001 privind regimul juridic al contravenţiilor, aprobată prin Legea nr.180/2002, se aplică în mod corespunzător şi contravenţiilor prevăzute în prezenta Ordonanţă de urgenţă”.

     Autorul amendamentului: Comisia juridică, de disciplină şi imunităţi.
     Pentru respectarea normelor de tehnică legislativă.

PREŞEDINTE,

dr. Ionel OLTEANU

red.

dr. Corneliu Manda

